

**СЛУЖБЕНИ ГЛАСНИК**

**ОПШТИНЕ БАТОЧИНА**

|  |  |
| --- | --- |
| **БАТОЧИНА**  26.11.2024. године | **ГОДИНА 2024.**  БРОЈ 30. |

**ОПШТИНСКО ВЕЋЕ ОПШТИНЕ БАТОЧИНА**

На основу члана 6. ст. 5. до 7. и члана 7а Закона о порезима на имовину ("Сл. гласник РС", бр. 26/2001, "Сл. лист СРЈ", бр. 42/2002 - одлука СУС и "Сл. гласник РС ", бр. 80/2002, 80/2002 - др. закон, 135/2004, 61/2007, 5/2009, 101/2010, 24/2011, 78/2011, 57/2012 – одлука УС, 47/2013, 68/2014 - др. закон, 95/2018, 99/2018 - одлука УС, 86/2019, 144/2020, 118/2021 и 138/2022, 92/2023), члана 20. став 1. тачка 13. Закона о локалној самоуправи ("Службени гласник РС'', број 129/2007, 83/2014 – др. закон, 101/2016 - др. закон, 47/2018 и 111/2021 – др. закон), члана 64. став 1. тачка 22) у вези са чланом 15. став 1. тачка 13. Статута општине Баточина („Службени гласник општине Баточина“, бр. 9/19) и члана 60. Пословника о раду Општинског већа општине Баточина („Службени гласник општине Баточина“, бр. 33/21), Општинско веће општине Баточина, на седници одржаној дана 26.11.2024. године, донело је:

**О Д Л У К У**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2025. ГОДИНУ НА ТЕРИТОРИЈИ ОПШТИНЕ БАТОЧИНА**

**Члан 1.**

Овoм одлуком утврђују се просечне цене квадратног метра одговарајућих непокретности за утврђивање пореза на имовину за 2025. годину на територији општине Баточина.

**Члан 2.**

На територији општине Баточинa одређено је 5 зона за утврђивање пореза на имовину, у зависности од комуналне опремљености и опремљености јавним објектима, саобраћајној повезаности са централним деловима општине Баточине, односно са радним зонама и другим садржајима у насељу, и то: прва зона, друга зона, трећа зона, четврта зона и индустријска зона, с тим да су прва зона и индустријска зона утврђене за најопремљеније зоне.

Просечне цене квадратног метра непокретности (на основу најмање три промета одговарајућих непокретности) за утврђивање пореза на имовину **обвезника који воде и обвезнике који не воде пословне књиге** за 2025. годину на територији општине Баточина износе:

|  |  |  |  |  |  |
| --- | --- | --- | --- | --- | --- |
| **Групе непокретности** | Назив зоне | | | | |
| Прва зона | Друга зона | Трећа зона | Четврта зона | Индустријска зона |
| 1. Грађевинско земљиште | 1.208,59 | 1.208,59 | 317,49 | 317,49 | 1.208,59 |
| 2. Пољопривредно земљиште | / | / | 66,13 | 66,13 | / |
| 3. Шумско земљиште | / | / | 48,69 | 48,69 | / |
| 4. Станови | 52.004,03 | 52.004,03 | / | / | / |
| 5. Куће за становање | / | / | / | / | / |
| 6. Пословне зграде и други (надземни и подземни) грађевински објекти који служе  за обављање делатности | / | / | / | / | / |
| 7. Гараже и гаражна места | / | / | / | / | / |

**За врсте непокретности чија просечна цена квадратног метра није могла бити утврђена на основу најмање три промета одговарајуће непокретности, за обвезнике који не воде пословне књиге основица пореза одговарајуће непокретности по зонама утврђена за 2024. годину представља основицу пореза за 2025. годину.**

**Члан 3.**

За одговарајуће непокретности за које у члану 2. ове Одлуке нису утврђене просечне цене по метру квадратном, за утврђивање пореза на имовину **обвезника који воде пословне књиге** за 2025. годину на територији општине Баточина, користиће се просечне цене одговарајућих непокретности, које се налазе у најопремљенијој зони и на основу којих је за текућу годину утврђена основица пореза на имовину обвезника пореза који не води пословне књиге:

|  |  |
| --- | --- |
| 1. Грађевинско земљиште | 1.208,59 |
| 2. Пољопривредно земљиште | 30,21 |
| 3. Шумско земљиште | 31,00 |
| 4. Станови | 52.004,03 |
| 5. Куће за становање | 43.750,00 |
| 6. Пословне зграде и други (надземни и подземни) грађевински објекти који служе  за обављање делатности | 93.750,00 |
| 7. Гараже и гаражна места | 8.000,00 |

**Члан 4.**

Неизграђено грађевинско земљиште које се искључиво користи за гајење биљака, односно садног материјала, односно шума за сврху утврђивања основице пореза на имовину физичких лица за 2025. годину разврстава се у пољопривредно, односно у шумско земљиште.

**Члан 5.**

Ову одлуку објавити у „Службеном гласнику општине Баточина“ и на интернет страни општине Баточина.

Ова одлука ступа на снагу осмог дана од дана објављивања у „Службеном гласнику општине Баточина“, а примењује се од 01. јануара 2025. године.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-1064/24-III од 26.11.2024. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

На основу члана 64. став 1. тачка 22) Статута општине Баточина („Службени гласник општине Баточина“, бр. 9/19) и члана 60. став 5. Пословника о раду Општинског већа општине Баточина („Сл. гласник општине Баточина“, бр. 33/21), Општинско веће општине Баточина, на седници одржаној дана 26.11.2024. године, донело је:

**ЗАКЉУЧАК**

1. Прихвата се предлог Министарства унутрашњих послова, Сектор за ванредне ситуације, Управа за ванредне ситуације Крагујевац за извођење грађевинско – занатских радова на објекту Ватрогасно - спасилачког одељења у Баточини.
2. Општина Баточина ће у смислу тачке 1. овог Закључка, средствима из буџета општине Баточина за 2024. годину, финансирати План уређења објекта Ватрогасно - спасилачког одељења Баточина, адаптација санитарног чвора са туш кабином.
3. О спровођењу овог Закључка стараће се надлежно одељење Општинске управе општине Баточина.
4. Овај Закључак објавити у „Службеном гласнику општине Баточина“.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-1065/24-III од 26.11.2024. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

**САДРЖАЈ:**

**ОПШТИНСКО ВЕЋЕ**

1. Одлука о утврђивању просечних цена квадратног метра одговарајућих непокретности за утврђивање пореза на имовину за 2025. годину на територији општине Баточина.....................................................................................................................................1
2. Закључак о прихватању предлога Министарства унутрашњих послова, Сектор за ванредне ситуације, Управа за ванредне ситуације Крагујевац...........................................3

**\_\_\_\_\_\_\_\_\_\_\_\_\_\_\_\_\_\_**

**Издавач: Скупштина општине Баточина**

**Уредник: секретарка Тања Вукојевић**